CELEX: 32006D0022(01)
Language: sl
Date: 2006-12-15 00:00:00
Title: 2007/43/ES: Sklep Evropske centralne banke z dne 15. decembra 2006 o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank (ECB/2006/22)

31.1.2007   
            
            
               SL
            
            
               Uradni list Evropske unije
            
            
               L 24/3
            
         
      SKLEP EVROPSKE CENTRALNE BANKE
   
   z dne 15. decembra 2006
   o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank
   (ECB/2006/22)
   (2007/43/ES)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 28.3 Statuta,
   ob upoštevanju naslednjega:
   
               (1)
            
            
               Sklep ECB/2004/6 z dne 22. aprila 2004 o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank (1) je določil način in višino, v katerih so bile nacionalne centralne banke (NCB) držav članic, ki so uvedle euro (v nadaljevanju: „sodelujoče NCB“), zavezane vplačati kapital Evropske centralne banke (ECB) na 1. maj 2004.
            
         
               (2)
            
            
               Glede na pristop Bolgarije in Romunije k Evropski uniji ter glede na to, da se bosta njuni NCB 1. januarja 2007 vključili v Evropski sistem centralnih bank (ESCB), Sklep ECB/2006/21 z dne 15. decembra 2006 o odstotnih deležih nacionalnih centralnih bank v ključu za vpis kapitala Evropske centralne banke (2) določa z učinkom od 1. januarja 2007 nove ponderje v ključu za vpis povečanega kapitala ECB (v nadaljevanju: „ponderji v kapitalskem ključu“ oziroma „kapitalski ključ“), določene za NCB, ki bodo članice ESCB na 1. januar 2007.
            
         
               (3)
            
            
               Vpisani kapital ECB bo 5 760 652 402,58 EUR z učinkom od 1. januarja 2007.
            
         
               (4)
            
            
               Zaradi razširjenega kapitalskega ključa je treba sprejeti nov sklep ECB, ki bo razveljavil Sklep ECB/2004/6 z učinkom od 1. januarja 2007 ter določil način in višino, v katerih so sodelujoče NCB zavezane vplačati kapital ECB z učinkom od 1. januarja 2007.
            
         
               (5)
            
            
               Na podlagi člena 1 Odločbe Sveta 2006/495/ES z dne 11. julija 2006 v skladu s členom 122(2) Pogodbe o uvedbi enotne valute v Sloveniji 1. januarja 2007 (3) se odstopanje v korist Slovenije v skladu s členom 4 Akta o pristopu iz leta 2003 (4) razveljavi z učinkom od 1. januarja 2007.
            
         
               (6)
            
            
               V skladu s Sklepom ECB/2006/30 z dne 30. decembra 2006 o vplačilu kapitala, prenosu deviznih rezerv ter prispevku v rezerve in rezervacije Evropske centralne banke s strani Banke Slovenije (5) je Banka Slovenije zavezana vplačati preostali delež svojega vpisanega kapitala v kapital ECB z učinkom od 1. januarja 2007, ob upoštevanju razširjenega kapitalskega ključa –
            
         SKLENIL:
   Člen 1
   Višina in oblika vplačanega kapitala
   Vsaka sodelujoča NCB z učinkom od 1. januarja 2007 v celoti vplača svoj vpisani kapital v kapital ECB. Ob upoštevanju ponderjev v kapitalskem ključu, opisanih v členu 2 Sklepa ECB/2006/21, vplača vsaka sodelujoča NCB z učinkom od 1. januarja 2007 znesek, ki je prikazan poleg njenega imena v spodnji preglednici:
   
               Sodelujoča NCB
            
            
               (EUR)
            
         
               Nationale Bank van België/Banque nationale de Belgique
            
            
               142 334 199,56
            
         
               Deutsche Bundesbank
            
            
               1 182 149 240,19
            
         
               Bank of Greece
            
            
               104 659 532,85
            
         
               Banco de España
            
            
               434 917 735,09
            
         
               Banque de France
            
            
               828 813 864,42
            
         
               Central Bank and Financial Services Authority of Ireland
            
            
               51 183 396,60
            
         
               Banca d'Italia
            
            
               721 792 464,09
            
         
               Banque centrale du Luxembourg
            
            
               9 073 027,53
            
         
               De Nederlandsche Bank
            
            
               224 302 522,60
            
         
               Oesterreichische Nationalbank
            
            
               116 128 991,78
            
         
               Banco de Portugal
            
            
               98 720 300,22
            
         
               Banka Slovenije
            
            
               18 399 523,77
            
         
               Suomen Pankki
            
            
               71 708 601,11
            
         Člen 2
   Uskladitev vplačanega kapitala
   1.   Glede na to, da so vse sodelujoče NCB, z izjemo Banke Slovenije, že vplačale svoje celotne deleže v vpisani kapital ECB, kot veljajo do 31. decembra 2006 po Sklepu ECB/2004/6, bo vsaka od njih, z izjemo Banke Slovenije, bodisi prenesla dodaten znesek na ECB bodisi prejela znesek nazaj od ECB, odvisno od primera, tako da se dosežejo zneski, prikazani v preglednici v členu 1. Vplačilo kapitala s strani Banke Slovenije je urejeno s Sklepom ECB/2006/30.
   2.   Vsi prenosi na podlagi tega člena se opravijo v skladu s Sklepom ECB/2006/23 z dne 15. decembra 2006 o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala (6).
   Člen 3
   Končne določbe
   1.   Ta sklep začne veljati 1. januarja 2007.
   2.   Sklep ECB/2004/6 se s tem razveljavi z veljavnostjo od 1. januarja 2007.
   3.   Sklicevanja na Sklep ECB/2004/6 se razlagajo kot sklicevanja na ta sklep.
   
      V Frankfurtu na Majni, 15. decembra 2006.
      
         
            Predsednik ECB
         
         Jean-Claude TRICHET
         
      
   
   
      (1)  UL L 205, 9.6.2004, str. 7.
   
      (2)  Glej stran 1 tega Uradnega lista.
   
      (3)  UL L 195, 15.7.2006, str. 25.
   
      (4)  UL L 236, 23.9.2003, str. 33.
   
      (5)  Glej stran 17 tega Uradnega lista.
   
      (6)  Glej stran 5 tega Uradnega lista.